cyanic-selkie/wikianc huggingface dataset:
எயிற்பட்டினம்
எயிற்பட்டினம் – சிறுபாணாற்றுப்படை என்னும் நூல் இந்தத் துறைமுகம் பற்றி விரிவாகக் குறிப்பிடுகிறது. சிறுபாணாற்றுப்படை நூலைப் பாடியவர் இடைக்கழிநாட்டு நல்லூர் நத்தத்தனார். பாடப்பட்ட அரசன் ஓய்மானாட்டு நல்லியக்கோடன். இந்த நூல் இந்த ஊரை ‘மதிலொடு பெயரிய பட்டினம்’ எனக் குறிப்பிடுகிறது. மதில் என்னும் சொல்லுக்கு எயில் என்று மற்றொரு பெயரும் உண்டு. எனவே இது எயிற்பட்டினம் என ஆகிறது. பெருப்ளஸ் இதனைச் சோபட்மா எனக் குறிப்பிடுகிறார். சோ என்னும் சொல் மதிலரணைக் குறிக்கும்.
இவ்வூரில் தாழம்பூ அன்னப்பறவை போல் பூத்ததாம். செருந்திப் பூக்கள் பொன் போலப் பூத்தனவாம். முண்டகப் பூக்கதிர்கள் மணிநிறம் கொண்டனவாம். புன்னைப் பூக்கள் முத்துகள் போல் கொட்டினவாம். இப்படிக் கடலோரக் கானல் வெண்மணலால் விம்மிக் கிடந்ததாம். இப்படிப்பட்ட நெய்தல் நெடுவழியில் சென்று புலவர் எயிற்பட்டினத்தை அடைந்தாராம். இந்தப் புலவரால் ஆற்றுப்படுத்தப்படும் சீறியாழ்ப் பாணன் எயிற்பட்டினம் சென்றால் விரைமரங்கள் (விரைந்து செல்லும் மரக்கலங்கள்) ஒட்டகம் தூங்குவது போல் நிற்பதைக் காணலாமாம் என்றும், அங்கே தின்னுவதற்குச் சுட்ட மீனும், பருகுவதற்கு பழம்படு தேறலும் (பழச்சாற்றுக் கள்) விருந்தாகப் பெறலாமாம். என்றும், இந்த விருந்தினை நுளைமகள் என்னும் பரதவப் பெண் படைப்பாள் என்றும், இந்தப் பட்டினம் கிடங்கிற்கோமானாகிய நல்லியக்கோடனுக்கு உரியது என்றும் குறிப்பிடுவதாகப் பாடல் அமைந்துள்ளது.
ஆழ்கடல் புதையல்
மதில் என்றால் 'எயில்’என்று பெயர் ஆகும். அவ்வூர் எயிற்பட்டினம் ஆயிற்று. சங்ககாலத்தில் துறைமுக நகரமாக விளங்கிய இவ்வூருக்கு சீனர்களும் கிரேக்கர்களும் வந்து வணிகம் செய்திருக்கின்றனர். இந்த ஊரை கிரேக்கர்கள் ‘சோபட்மா’(சோ பட்டினம்) என்று குறிப்பிட்டுள்ளனர், ‘சோ’என்னும் பொருள் உண்டு.
மேற்கோள்
பகுப்பு:சங்க கால ஊர்கள்
கங்காரு: ஒரு அன்பு-வெறுப்பு கதை
கங்காரு: ஒரு அன்பு - வெறுப்பு கதை (Kangaroo: A Love-Hate Story ) என்பது ஆத்திரேலியச் சுற்றுச்சூழல் ஆவணப்படமாகும். இதை செகண்ட் நேச்சர் பிலிம்ஸ் தயாரித்தது. மிக் மெக்கிண்டயர், கேட் மெக்கின்டைர் கிளெர் குழுவினரால் இணைந்து எழுதப்பட்டது. கங்காருவுடன் ஆத்திரேலியர்கள் பகிர்ந்து கொள்ளும் உறவை ஆவணப்படம் சுற்றி வருகிறது இந்த ஆவணப்படத்தில் சிக்கலின் பல்வேறு பக்கங்களில் உள்ள வல்லுநர்கள் உள்ளனர். மேலும் ஆத்திரேலிய மிருகக்காட்சிசாலையின் உரிமையாளரான டிம் ஃபிளனெரி மற்றும் டெர்ரி இர்வின் ஆகியோருடன் நேர்காணல்களைக் கொண்டுள்ளது. இந்த படம் ஆத்திரேலியாவில் 5 பிப்ரவரி 2017 அன்று வெளியிடப்பட்டது, 2018 ஆம் ஆண்டில் சனவரி 19 அன்று அமெரிக்காவில் வெளியீட்டைக் கொண்டிருந்தது.
பின்னணி
மிருகத்தைப் பற்றிய வேறுபட்ட கருத்தை ஆழமாக ஆராய்வதற்கான ஆர்வமாக இந்த ஆவணப்படம் தொடங்கப்பட்டது. ஒவ்வொரு ஆண்டும் எத்தனை கங்காருக்கள் சுடப்பட்டு இலாபத்திற்காக விற்கப்படுகின்றன என்பதை அறிந்து ஆச்சரியப்படுவதாக ந்டுக்கப்பட்டது என மெக்கிண்டயர் கிளியர் கூறினார்.
வெளி இணைப்புகள்
பகுப்பு:இயற்கைத் திரைப்படங்கள் பகுப்பு:2017 திரைப்படங்கள் பகுப்பு:ஆங்கிலத் திரைப்படங்கள்
சைதாப்பேட்டை பிரசன்ன வேங்கட நரசிம்மர் கோயில்
பிரசன்ன வேங்கட நரசிம்மர் கோயில் என்பது இந்திய தீபகற்பத்தின் தமிழ்நாடு மாநிலத்தில் செங்கல்பட்டு மாவட்டத்தின் சைதாப்பேட்டை புறநகர்ப் பகுதியில் அமைந்துள்ள ஒரு பெருமாள் கோயில் ஆகும்.
கடல் மட்டத்திலிருந்து சுமார் 55 மீட்டர் உயரத்தில் அமைந்துள்ள சைதாப்பேட்டை பிரசன்ன வேங்கட நரசிம்மர் கோயிலின் புவியியல் ஆள்கூறுகள், 13.0228°N, 80.2167°W ஆகும்.
இக்கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது. இக்கோயிலின் மூலவர் பிரசன்ன வேங்கட நரசிம்மர் மற்றும் இறைவி அலர்மேல் மங்கை தாயார் ஆவர். தலவிருட்சம் செண்பக மரம் மற்றும் தீர்த்தம் புஷ்கரணி ஆகும்.
வெளி இணைப்புகள்
பகுப்பு:செங்கல்பட்டு மாவட்டத்திலுள்ள பெருமாள் கோயில்கள்
சிவசமவாதம்
சிவசமவாதம் முக்தியடைந்த ஆன்மாக்கள் பதியாகிய சிவனையொத்த ஆற்றல்களைக் கொண்டிருக்கும் எனக் கூறும் சைவசித்தாந்த கொள்கையாகும். இது பாசுபதம், மாவிரதம், காபாலிகம் என்பவற்றிலிருந்து வேறுபட்டது. பதி, பசு, பாசம் என்கின்ற முப்பொருள்கள் நித்தியமானவை எனக்கூறும் மெய்யிற் பிரிவாகும்.
பகுப்பு:சைவ சித்தாந்தம்
உட்செவிச்சுருள் பதியம்
right|thumb|250px|உட்செவிச்சுருள் பதியம் உட்செவிச்சுருள் பதியம் அல்லது காது உட்பதியக் கருவி என்பது பிறப்பிலேயே முற்றிலும் செவிட்டுத் தன்மை உடைய ஒருவர் கேட்க உதவும் ஒரு இலத்திரனிய கருவி. (வயதானவர்கள் பெருத்திக்கொள்ளும் கேட்புக் கருவி என்பது வேறு) இது பெரும்பாலும் குழந்தை பருவத்திலேயே, அறுவைச் சிகிச்சை மூலம் காதினுள் பதிய வைக்கப்படுகிறது. இது ஒலியைப் பெருக்கித்தரும் கேள்விக்கருவி அன்று. மாறாக, இது உட்செவிச்சுருளுக்குள் இருக்கும் இன்னும் தொழிற்படக்கூடிய ஒலி நரம்பணுக்களை மின்புலத்தால் தூண்டிவிடுவதன் மூலம் கேட்க உதவுகின்றது.
கருவி
இந்தக் கருவியானது வெளிக்கருவி, உட்கருவி என இரண்டு பகுதிகளாக உள்ளது. வெளிக்கருவியைக் காதுக்குப் பின்புறம் வெளியில் தெரிவதுபோல் பொருத்தப்படுகிறது. இதில் நுண் ஒலிவாங்கி (மைக்ரோபோன்), ஒலிபெருக்கி, ஒலியை உள்ளே அனுப்பும் அமைப்பு, மின்கலன் ஆகியவை உள்ளன. நுண் ஒலிவாங்கி ஒலியைக் கிரகிக்கிறது. ஒலிபெருக்கி ஒலியின் அதிர்வுகளை அதிகப்படுத்தி, டிஜிட்டல் சமிக்ஞைகளாக மாற்றுகிறது. இந்த சமிக்ஞைகளை இதில் உள்ள ஓர் அலைபரப்புக் கருவியானது (Transmitter) காதின் உட்கருவிக்கு அனுப்பிவைக்கிறது.
உட்கருவியில் ஒலிவாங்கி, ஸ்டுமுலேட்டர் (Stimulater), காந்தம் ஆகியவை அடங்கியுள்ளன. இதை அறுவை சிகிச்சையினால் காதின் பின்புறம் தோலுக்கு அடியில் பொருத்தி, தையல் போடப்பட்டுவிடுகிறது. கம்பிபோல் இருக்கும் ஸ்டுமுலேட்டரை உட்காதில் உள்ள நத்தை எலும்பில் (Cochlea) பொருத்தப்படுகிறது. அலைபரப்பி மூலம் வரும் ஒலிகளை, ஒலிவாங்கி கவர்ந்து ஸ்டுமுலேட்டருக்கு அனுப்பிவைக்கிறது. பிறகு, ஸ்டுமுலேட்டரானது டிஜிட்டல் சமிக்ஞைகளை மின்சமிக்ஞைகளாக மாற்றி, செவி நரம்பு வழியாக மூளைக்கு அனுப்புகிறது. அங்கே ஒலிகள் பகுக்கப்பட்டு கேட்கும் திறன் செயலுக்கு வருகிறது.
கருவி பொருத்தியபிறகான செயல்பாடுகள்
பிறந்த ஆறு மாதங்களுக்குள் குழந்தைக்குக் காது கேளாமை உள்ளதைக் கண்டுபிடித்து, ஐந்து வயதுக்குள் இக்கருவியைப் பொருத்திவிட்டால். குழந்தைக்குக் கேட்கும் திறனையும் பேச்சுத் திறனையும் உண்டாக்க இயலும். அறுவை சிகிச்சைக்குப் பின் குறைந்தது வாரத்தில் ஐந்து நாட்களுக்கு கேட்பியல் மருத்துவர் (Audiologist) மற்றும் பேச்சுப் பயிற்சியாளர் (Speech Therapist) மூலம் குழந்தைக்குப் பயிற்சி கொடுப்பது அவசியம். வீட்டிலும் இந்தப் பயிற்சி தொடர வேண்டும். முதல் மூன்று மாதங்களுக்கு சிகிச்சை மேற்கொண்ட மருத்துவமனையிலேயே இந்தப் பயிற்சிகள் வழங்கப்படும். அதன்பின்னரும் மூன்றாண்டு காலத்துக்கு குழந்தைக்கு பேச்சுப் பயிற்சி கொடுக்கப்பட வேண்டியது அவசியம் இதை தனியார் பயிற்சி மையங்களில் இப்பயிற்சிகளை பெறவேண்டி இருக்கும்.
மேற்கோள்கள்
பகுப்பு:மருத்துவக் கருவிகள் பகுப்பு:உயிரிமருத்துவ பொறியியல் பகுப்பு:செயற்கை உடல் உறுப்புகள் பகுப்பு:காது
அனுராதபுரம் தேர்தல் மாவட்டம்
அனுராதபுரம் தேர்தல் மாவட்டம் (Anuradhapura electoral district) எனப்படுவது இலங்கையின் 1978 அரசியலமைப்பின் படி வாக்களிப்புக்காக அமைக்கப்பட்ட 22 தேர்தல் மாவட்டங்களில் ஒன்றாகும். இலங்கை நாடாளுமன்றம், மாகாணசபைகள் போன்றவற்றுக்கு உறுப்பினர்களைத் தெரிவு செய்வதற்காக உருவாக்கப்பட்ட ஒரு புவியியல் அலகு. இத்தேர்தல் மாவட்டம்
இத்தேர்தல் மாவட்டம் வடமத்திய மாகாணத்தின் அனுராதபுரம் நிருவாக மாவட்டத்தை மட்டும் உள்ளடக்கிய அலகாகும். இலங்கை நாடாளுமன்றத்துக்கான 225 உறுப்பினர்களில் இம்மாவட்டத்தில் இருந்து 9 பேர் தேர்ந்தெடுக்கப்படுகின்றனர். 2010 ஆம் ஆண்டில் இத்தேர்தல் மாவட்டத்தில் 579,261 பேர் வாக்களிக்கத் தகுதி பெற்றிருந்தனர்.
மேற்கோள்கள்
பகுப்பு:இலங்கையின் தேர்தல் மாவட்டங்கள் பகுப்பு:அனுராதபுரம் மாவட்டம்
மனோரமா தம்புராட்டி
மனோரமா தம்புராட்டி (Manorama Thampuratti) ஒரு 18 ஆம் நூற்றாண்டுச் சமற்கிருத அறிஞர் ஆவார் இவர் கோட்டக்கல்லைச் சேர்ந்த கிழக்கே கோவிலகத்தைச் சார்ந்தவர். இது கோழிக்கோடு நிலக்கிழார் ஆட்சிப் பிரிவுகளில் ஒன்றாகும். இவர் அரசக் குடும்பத்தைச் சேர்ந்தவர் என்பதால் சமற்கிருதத்தில் அறிஞர் ஆனார். அப்போது பெண்கள் எவரும் சமற்கிருதம் படிக்கும் வழக்கம் இல்லை. இவர் இளமையிலேயே சமற்கிருதத்தில் ஆழ்ந்த புலமை பெற்றதால் இம்மொழியின் சாத்திரங்களையும் அப்போதே பயிலும் வாய்ப்பு பெற்றார்.
இவர் சமற்கிருதத்தில் பல கவிதைகளை இயற்றிக் கேரளாவில் கவிஞராகப் பரவலாக அறியப்பட்டுள்ளார். என்றாலும், சில சுலோகங்களைத் தவிபிவரது பிற கவிதைகள் இப்போது கிடைக்கவில்லை.
இவர் திருவாங்கூர் மகாராசாவாகிய தர்மராஜா சிறீ கார்த்திகா திருநால் பலராமவர்மா (1724–98) காலத்தவர் ஆவார். திப்பு சுல்தான் வடக்கு மலபாரை வென்றதும் இவர் திருவாங்கூரில் தலைமறைவாகினார்ரிவரது தகலைமறைவு காலத்தில் தான் திருவாங்கூர் அரசர் பாலராம பாரதம் எனும் நாடகத்தை இயற்றினார். இதற்கு மனோரமா தம்புராட்டி உரையும் அறிவுரையும் வழங்கியுள்ளார். இந்நிகழ்ச்சி நாடகத்தை முழுமைபெறச் செய்தது. அரசர் கார்த்திகா திருநாளுடனான இவரது கடிதத் தொடர்புகள் வரலாற்றுச் சிறப்பு வாய்ந்தனவாகும்.
மேற்கோள்கள்
பகுப்பு:சமசுகிருத அறிஞர்கள் பகுப்பு:இந்தியப் பெண் கல்வியாளர்கள் பகுப்பு:இந்தியப் பெண் அறிவியலாளர்கள் பகுப்பு:கேரளப் பெண் அறிவியலாளர்கள் பகுப்பு:கோழிக்கோடு மாவட்ட நபர்கள்
மேலநீலிதநல்லூர் ஊராட்சி
மேலநீலிதநல்லூர் ஊராட்சி (Melaneelithanallur Gram Panchayat), தமிழ்நாட்டின் தென்காசி மாவட்டத்தில் உள்ள சங்கரன்கோவில் வட்டத்தில் உள்ள மேலநீலதநல்லூர் ஊராட்சி ஒன்றியத்தில் அமைந்துள்ளது. இந்த ஊராட்சி, சங்கரன்கோவில் சட்டமன்றத் தொகுதிக்கும் தென்காசி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2471 ஆகும். இவர்களில் பெண்கள் 1240 பேரும் ஆண்கள் 1231 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:தென்காசி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
திருமீயச்சூர் இளங்கோயில் சகலபுவனேஸ்வரர் கோயில்
திருமீயச்சூர் இளங்கோயில் சகலபுவனேஸ்வரர் கோயில் தேவாரப் பாடல் பெற்ற தலங்களில் காவிரி தென்கரைத் தலங்களில் ஒன்றாகும்.
அமைவிடம்
திருவாரூர் மாவட்டம் நன்னிலம் வட்டத்தில் அமைந்துள்ளது. மயிலாடுதுறையில் இருந்து திருவாரூர் செல்லும் சாலையிலும் அருகிலுள்ள பேரளம் ரயில் நிலையத்திலிருந்து மேற்கே ஒரு கிலோமீட்டர் தொலைவிலும் அமைந்து உள்ளது.ஸ்ரீ மின்னும் மேகலை சமேத ஸ்ரீ சகல புவனேஸ்வரர் இளங்கோயில், திருமீயச்சூர் ஸ்ரீ லலிதாம்பிகா சமேத ஸ்ரீ மேகநாத சுவாமி திருக்கோயிலின் உள்ளே அமைந்து உள்ளது. தேவாரப்பாடல் பெற்ற காவிரி தென்கரைத்தலங்களில் 57ஆவது சிவத்தலமாகும். தேவாரப்பாடல் பெற்ற 274 சிவாலயங்களில் 120 வது தேவாரத்தலமாகும்.
கோயிலின் உள்ளே கோயில்
அப்பர் பாடல் பெற்ற இத்தலம் திருவாரூர் மாவட்டத்தில் திருமீயச்சூர் மேகநாதர் கோயிலின் உள்ளே அமைந்துள்ளது.
அமைப்பு
மேகநாதர் சன்னதியின் இடது புறமாக, சகலபுவனேஸ்வரர் சன்னதி உள்ளது. அச்சன்னதியின் கோஷ்டத்தில் தட்சிணாமூர்த்தி, விஷ்ணு, பிரம்மா, சதுர்முக சண்டிகேஸ்வரர், மின்னும் மேகலை ஆகியோர் உள்ளனர். அருகே சண்டிகேஸ்வரர் சன்னதி உள்ளது. அடுத்து அருணாசலேஸ்வரர் சன்னதி உள்ளது. சகலபுவனேஸ்வரருக்கு முன்பாக நந்தியும், பலிபீடமும் உள்ளன. நடராஜர், பைரவர், சூரியன், ஆகாசலிங்கம், வாயுலிங்கம் ஆகியோர் உள்ளனர்.
வழிபட்டோர்
காளி வழிபட்ட தலம் என்பது தொன்நம்பிக்கை.
இவற்றையும் பார்க்க
பகுப்பு:திருவாரூர் மாவட்டத்திலுள்ள சிவன் கோயில்கள் பகுப்பு:தேவாரம் பாடல் பெற்ற சிவன் கோயில்கள் பகுப்பு:காவேரி தென்கரை சிவன் கோயில்கள்
சமயசங்கிலி அக்ரஹாரம் ஊராட்சி
சமயசங்கிலி அக்ரஹாரம் ஊராட்சி (Samayasangili agraharam Gram Panchayat), தமிழ்நாட்டின் நாமக்கல் மாவட்டத்தில் உள்ள பள்ளிபாளையம் வட்டாரத்தில் அமைந்துள்ளது. இந்த ஊராட்சி, குமாரபாளையம் சட்டமன்றத் தொகுதிக்கும் ஈரோடு மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4323 ஆகும். இவர்களில் பெண்கள் 2110 பேரும் ஆண்கள் 2213 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாமக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பாரத பெட்ரோலியம்
பாரத பெட்ரோலியம் கார்பரேசன் லிமிடட் (ஆங்கிலம்:Bharat Petroleum Corporation Limited சுருக்கமாகBPCL) இந்திய அரசினால் இயக்கப்படும் எண்ணெய் மற்றும் வளிமம் நிறுவனமாகும். இதன் தலைமையகம் மும்பை, மகாராட்டிரம் இல் உள்ளது. பாரத பெட்ரோலியம் கொச்சி மற்றும் மும்பை இல் இரு எண்ணெய் சுத்திகரிப்பு நிலையங்களை இயக்குகின்றது. . 2018 ஆண்டில், பாரத பெட்ரோலியம் ஃபோர்ப்ஸ் பட்டியலில் 672 ஆம் இடத்தினைப் பெற்றது.
உரிமை
செப்டம்பர் 2018 மாத நிலவரப்படி, பாரத பெட்ரோலியமின் 54 சதவிகித பங்குகளை இந்திய அரசு (இந்தியக் குடியரசுத் தலைவர் மூலமாக) கொண்டுள்ளது.
வெளியிணைப்புகள்
பகுப்பு:இந்திய அரசுத்துறை நிறுவனங்கள் பகுப்பு:தேசியமயமாக்கப்பட்ட நிறுவனங்கள் பகுப்பு:நிப்டி_50_நிறுவனங்கள்
விபி சிகிரிப்ட்
விபிஸ்கிரிப்ட் விஷ்வல் பேஸிக் ஸ்கிரிப்டின் சுருக்கம் ஆகும். இதில் நிரலாக்கலானது மைக்ரொசாட்டின் விஷ்வல் பேஸிக் மொழியை ஒற்றியதாகும். இன்ரநெட் எக்ஸ்புளேளர் உலாவியில் ஜாவாஸ்கிரிப்ட் போன்றியங்கும். இது தனித்தியங்கும் *.hta கோப்புக்களாகவும் சேமிக்கப் படக் கூடியதேனினும் ஆகக் குறைந்தது மைக்ரோசாப்ட் இன்ரநெட் எக்ஸ்புளோளர் 5.0 அல்லது அதற்கு மேம்படுத்தப் பட்ட பதிப்புக்கள் தேவைப்படும். இணைய விருதியாளர்கள் கூடிய ஒத்திசைவிற்காக பெரும்பாலும் ஜாவாஸ்கிர்ப்ப்டையே விரும்புகின்றனர்.
விபிஸ்கிரிப்ட் ஆனது விண்டோஸ் 98 இயங்குதளத்தில் இருந்து மைக்ரோசாப்ட் இயங்குதளத்துடன் உள்ளிணைக்கப்பட்டுள்ளது.
சரித்திரம்
1996 இல் விண்டோஸ் ஸ்கிரிப்ட்டிங் தொழில்நுட்பத்தின் ஓர் அங்காக வெளியிடப்பட்டது. இது ஆரம்பத்தில் இணைய விருத்தியாளர்களை இலக்குவைத்தே வெளியிடப்பட்டது. இரண்டு வருடகாலப்பகுதியில் விபிஸ்கிர்ப்ட்டானது 1.0 பதிப்பில் இருந்து 2.0 பதிப்பிற்கு முன்னேறிக் கொண்டது. இதன் மூலம் தானியக்தேவைகளை நிறைவேற்றிக் கொள்ளக்கூடியாதா இருந்தாலும் இது முன்னைய தொடர்ச்சியாத் செய்யக் கட்டையிடும் (Batch processing) விட வினைத்திறனாக இருந்ததினால் கணினி நிர்வாகிகள் இதை விரும்பத் தொடங்கினார்கள்.
வெளியிணைப்புக்கள்
பகுப்பு:படிவ நிரலாக்க மொழிகள் பகுப்பு:விண்டோசு ஆக்கக்கூறுகள்
மொசில்லா தண்டர்பேர்டு
மொசில்லா தண்டர்பேர்டு் மொசில்லா நிறுவனத்தால் விருத்தி செய்யப்பட்ட ஓர் மின்னஞ்சல், செய்திகளை வாசிக்கும் ஓர் வாங்கி (கிளையண்ட்) ஆகும். மொசில்லா பயர்பாக்ஸ் உலாவியைத் தொடர்ந்து இம்மென்பொருள் விருத்தி செய்யப்பட்டது. 7 டிசம்பர் 2004 இல் இதன் முதலாவது பதிப்பு வெளியாகியது. இதன் முதலாவது பதிப்பு வெளியாகி 3 நாட்களுக்குள்ளேயே 500, 000 இற்கு மேற்பட்ட பதிவிறக்கத்தைத் தாண்டியது. முதற் 10 நாட்களுக்குள் 1, 000, 000 பதிவிறக்கத்தைத் தாண்டியது. இதன் முதலாவது பதிப்பு வெளியாகியதில் இருந்து 78 மில்லியன் தடவைகளுக்கு அதிகமாக இது பதிவிறக்கம் செய்யப்பட்டுள்ளது.
வசதிகள்
மொசில்லா தண்டர்பேடு ஓர் இலகுவான மின்னஞ்சல் மற்றும் செய்தி ஓடை படிக்கும் மென்பொருள் ஆகும்.
மின்னஞ்சல்களைக் கையாளுதல்
மொசில்லா தண்டர்பேர்டு ஒன்றோ அல்லது ஒன்றிற்கு மேற்பட்ட மின்னஞ்சல்களை நிர்வாகிக்கக் கூடியது. இதன் வசதிகளுள் வேகமாகத் தேடல் தேடல்களைச் சேமித்தல், மேம்படுத்தப்பட்ட செய்திகளை வடிகட்டும் தொழில் நுட்பம் ஆகியன அடங்கும். மைக்ரோசாப்ட் அவுட்லுக் எக்ஸ்பிரஸ் அவுட்லுக் போன்றல்லாது தண்டர்பேர்ட் இன் கோப்புறையானது தமிழ்ப் பெயரிலும் அமையலாம்.
எரிதங்களைக் கையாளுதல்
மொசில்லா தண்டர்பேர்டு பேசியன் எரித வடிகட்டலை உள்ளடக்கியுள்ளதோடு வழங்கி (செர்வர்) ஊடான ஸ்பாம் அசாசின் ஐயும் இனம் காணக் கூடியது.
டெம்லேட்டுக்கள்
அடிக்கடி ஒரே மாதிரியான மின்னஞ்சல்களை அனுப்புவர்களுக்கு (எடுத்துக்காட்டாக கிளை அலுவலகத்தில் இருந்து தலைமை அலுவலகத்திற்கு ஒவ்வொருநாளும் விற்பனை பற்றிய மின்னஞ்சல்கள் அனுப்புவர்களுக்கு) வசதியாக டெம்லேட்டுக்கள் என்ற வசதி தரப்பட்டுள்ளது. இதில் பயனர் தாம் விரும்பியவாறு மின்னஞ்சலைத் தட்டச்சுச் செய்துவிட்டு டெம்லேட்டுக்களாகச் சேமித்துவிட்டு அதைமீண்டும் மீண்டும் விரும்பியவாறு பயன்படுத்தலாம்.
பல் இயங்குதள ஆதரவு
தண்டர்பேர்டு பல இயங்குதளங்களில் இயங்கக்கூடியது. இதன் பிரதான தளத்தில் குறிப்பிடப்பட்டுள்ளபடி
இலவசமாகக் கிடைக்கும் மூலநிரலை கம்பைல் பண்ணுவதன் மூலம் பல்வேறுபட்ட இயங்குதளங்களில் இயக்க முடியும்.
சர்வதேசமயமாக்கலும் உள்ளூர் மயமாக்கலும்
பல்வேறுபட்ட நாடுகளில் இருந்தும் பங்களிப்பவர்களால் 36 இற்கும் மேற்பட்ட மொழிகளில் மொசில்லா தண்டர்பேர்டு கிடைக்கின்றது.
பதிவிறக்கம் செய்யும் கோப்பின் அளவை மட்டுப்படுத்தும் வசதி
right|thumb மைக்ரோசாப்ட் அலுட்லுக், அவுட்லுக் எக்ஸ்பிரஸ் போன்றல்லாது பதிவிறக்கம் செய்யும் கோப்பின் அளவை மட்டுப்படுத்தவியலும். இது கணினிகளில் அழைத்து இணையும் (டயல்-அப்) பயனர்களுக்குப் பிரயோசனமான ஒன்று தேவை என்றால் மாத்திரம் மிகுதி மின்னஞ்சலைப் பதிவிறக்கம் செய்யலாம். இம்முறையால் அதற்குப் பின்னுள்ள மின்னஞ்சகளைக் காலதாமதமாகப் பெறுதல் ஏற்படாது. இதற்கு ரூல்ஸ் மெனியூ (Tools Menu)->பயனர் கணக்கு (அக்கவுண்ட்ஸ் - Accounts) -> இடவசதி (டிஸ்க்ஸ்பேஸ் Diskspace) எடுத்துக்காட்டாக 400 கிலோபைட்ஸ் என்றவாறு தேர்ந்தெடுக்கலாம்.
மின்னஞ்சலை சேமித்து மீள்வித்தல்
விண்டோஸ் கணினிகளில் Start -> Run -> %AppData%\Thunderbird\Profiles\ என்று தட்டச்சுச் செய்ததும் ஒரே எழுமாற்றுப் பெயர் முனனாலும் பின்னாலும் default பின்னாலும் உள்ள ஒரு கோப்புறை காட்சியளிக்கும். இதில் உள்ள அனைத்தையும் இறுகுவட்டிலோ அல்லது வேறேதாவது ஒரு சேமிப்பு ஊடகத்தில் சேமித்து விட்டு பின்னர் தேவையானபோது பின்னர் இதே இடத்தில் மீள்வித்துவிட்டால் மின்னஞ்சல்கள் அனைத்தையும் மீளப்பெற்றுக்கொள்ளலாம்.
மூலம்
பகுப்பு:மென்பொருள்
கோவை - 29 (நெல்)
கோ - 29 (CO 29) (வேளாண் வழக்கு அறுபதாம் கொடை, ஆங்கிலம்: Arupatham kodai) எனப்படும் இந்த நெல் வகை, கோ - 13 மற்றும் கோ - 4 (CO 13 x CO 4) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.
வெளியீடு
தமிழக கோவை மாவட்டத்தின், கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (TNAU), 1960 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.
சான்றுகள்
பகுப்பு:நெல் வகைகள் பகுப்பு:தமிழ்நாட்டின் நெல் வகைகள்
மணிக்ரீவன்
மணிக்ரீவன் குபேரனின் மைந்தன் ஆவார். இவருக்கு நளகூபன் என்ற சகோதரனும் உண்டு. நாரத முனிவரின் சாபத்தினால் கோகுலத்தில் மருதமரமாக இவர்கள் நின்றார்கள். கிருஷ்ண அவதாரத்தில் விஷ்ணு இவர்களுக்கு மோட்சம் வழங்கியதாக பெரியாழ்வார் குறிப்பிடுகிறார்.
புராணக் கதை
நளகூபன், மணிக்ரீவன் இருவம் குபேரனின் பிள்ளைகள் என்பதால் தங்களது பெருஞ்செல்வதினை நினைத்து ஆணவம் கொண்டிருந்தார்கள். அவர்கள் இருவரும் கந்தர்வப்பெண்களுடன் ஒரு தடாகத்தில் நீர் விளையாட்டு விளையாடச் சென்றனர். அப்போது தற்செயலாக நாரத முனிவர் அவ்விடத்தைக் கடக்க நேரிட்டது. அவரைக் கண்டதும் கந்தர்வ பெண்கள் தங்கள் ஆடைகளை அணிந்து கொண்டனர்.
அதுபோலவே கிருஷ்ண அவதாரத்தில் குறும்பு செய்த கிருஷ்ணனை அவரது அன்னை யசோதை உரலில் கட்டிப்போட்டார். கிருஷ்ணன் அந்த உரலை இழுத்துச் சென்ற இரட்டை மரங்களாக நின்றிருந்த நளகூபன் மணிக்கீவனுக்கு மோட்சம் தந்தார்.
இவற்றையும் பார்க்கவும்
பகுப்பு:இந்துக் கடவுள்கள்
மல்லாக்கோட்டை ஊராட்சி
மல்லாகோட்டை ஊராட்சி (Mallakottai Gram Panchayat), தமிழ்நாட்டின் சிவகங்கை மாவட்டத்தில் உள்ள சிங்கம்புணரி வட்டாரத்தில் அமைந்துள்ளது. இந்த ஊராட்சி, திருப்பத்தூர் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1916 ஆகும். இவர்களில் பெண்கள் 953 பேரும் ஆண்கள் 963 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
உராய்வுப் போர்
உராய்வுப் போர் அல்லது அரைப்பழிவுப் போர் (War of Attrition) என்பது எதிரியை தோய்வுறச் செய்து தோக்கடிக்கும் ஓரு போர் உத்தி. இது எதிரியின் ஆள் பொருள் உளவுர வளங்களுக்கு தொடர்ந்து இழப்பு ஏற்படுத்தி, "எதிரியின் பலத்தை படிப்படியாக குறைத்து, பிறகு எதிரியை நிர்மூலமாக்கும் ஒரு போர் நுட்பம்." தமது வளங்களை திறனான பயன்படுத்தும், கூடிய வளங்களை தக்கவைக்கும் பெற்றுக்கொள்ளும் பக்கம் பொதுவாக வெற்றி பெறும். யார் கூடிய காலத்துக்கு தாக்குப்பிடிக்கின்றனரோ அவர்களே வெற்றிபெறுவர். வியட்னாம் போரில் அமெரிக்கப் படை வியட்னாமிய போராளிகளை தோய்வுறச் செய்து அவர்களின் போரிடும் உறுதியைக் குலைத்து வெல்ல நினைத்தார்கள், ஆனால் அவர்கள் தாக்குப்பிடித்தால் அமெரிக்க அரசியல் சமூக மாற்றங்கள் அவர்களுக்கு சாதகமாக மாறி வெற்றியைத் தந்தது.
இலதா இரசினிகாந்து
இலதா இரசினிகாந்து ஓர் இந்தியத் திரைப்படத் தயாரிப்பாளர் மற்றும் பின்னணிப் பாடகி ஆவார். இவர் நன்கறியப்பட்ட இந்தியத் திரைப்பட நடிகர் இரசினிகாந்தின் மனைவியும் ஆவார். இவரால் தொடங்கப்பட்ட ஆசிரமத்தின் தலைவராகவும், சென்னையில் இயங்கிவரும் ஒரு பள்ளிக்குத் தலைவராகவும், இவை தவிர் இவரது மகள்களுக்குச் சொந்தமான திரைப்படத் தயாரிப்பு நிறுவனமான ஆச்சேர் ஸ்டுடியோஸ் நிறுவனத்தின் நிர்வாக இயக்குனராகவும் உள்ளார்.
உராய்வுப் போர்
மேற்கோள்கள்
பகுப்பு:போரியல்
அம்பலப்புரா
அம்பலப்புரா, 1970-ல் தாராசந்து பர்ஜாதியா தயாரித்த மலையாளத் திரைப்படம்.
இலதா இரசினிகாந்து
தொடக்ககால வாழ்க்கை
இந்தியாவின் சென்னையில் பிறந்த இவர், 1980ஆம் ஆண்டில் எத்திராஜ் மகளிர் கல்லூரியில் ஆங்கில இலக்கியத்தில் முதுநிலைப் பட்டம் பெற்றார்
அம்பலப்புரா
சான்றுகள்
பகுப்பு:1970 மலையாளத் திரைப்படங்கள்
இலதா இரசினிகாந்து
மேற்கோள்கள்
பகுப்பு:வாழும் நபர்கள் பகுப்பு:1958 பிறப்புகள் பகுப்பு:தமிழ்த் திரைப்படத் தயாரிப்பாளர்கள் பகுப்பு:இந்தியத் திரைப்படத் தயாரிப்பாளர்கள் பகுப்பு:தமிழ்த் திரைப்படப் பின்னணிப் பாடகர்கள் பகுப்பு:சென்னை திரைப்படத் தயாரிப்பாளர்கள் பகுப்பு:சென்னைப் பாடகர்கள் பகுப்பு:தமிழ்நாட்டுப் பெண் இசைக்கலைஞர்கள் பகுப்பு:20 ஆம் நூற்றாண்டு இந்தியத் தொழிலதிபர்கள்
பிரம்ம லோகம்
இந்து சமய சாத்திரங்களான புராணங்களில் குறிப்பாக பிரம்ம புராணத்தில், மும்மூர்த்திகளில் ஒருவரும், படைப்புக் கடவுளுமான, நான்கு முகங்கள் கொண்ட பிரம்மாவின் இருப்பிடமாக பிரம்ம லோகம் எனும் சத்திய லோகம் குறிப்பிடுகிறது.
வேதம், உபநிடதம் மற்றும் புராணக் குறிப்புகள்
அதர்வண வேதத்தில் மேல் ஏழு லோகங்களில் ஒன்றாக பிரம்ம லோகம் குறித்த குறிப்புகள் உள்ளது. உபநிடதங்களில் பிரம்ம லோகம் பற்றிய குறிப்புகள் பல்வேறு இடங்களில் உள்ளது. அனைத்து புராணங்களிலும் படைப்புக் கடவுளான நான்முகன் எனும் பிரம்மா தனது துனைவியான சரசுவதியுடன் குடிகொண்டிருக்கும் பிரம்ம லோகம் எனும் சத்திய லோகத்தைப் பற்றிய குறிப்புகள் உள்ளது.
மார்க்கெட் கார்டன் நடவடிக்கை
மார்க்கெட் கார்டன் (ஆங்கிலம் : Operation Market Garden) 1944ல் இரண்டாம் உலகப் போரின் மேற்குப் போர்முனையில் நிகழ்ந்த ஒரு போர் நடவடிக்கை. செப்டம்பர் 17-25 தேதிகளில் நெதர்லாந்து, மற்றும் ஜெர்மனி ஆகிய நாடுகளில் இது நிகழ்ந்தது. நேச நாட்டுப் படைகள் நாசி ஜெர்மனியின் மீது படையெடுப்பதற்காக, அதன் ஆக்கிரமிப்பின் கீழிருந்த நெதர்லாந்து நாட்டில் சில முக்கிய பாலங்களைக் கைப்பற்ற விரும்பின. அதற்காகப் பல்லாயிரக்கணக்கான வான்குடை வீரர்களைக் கொண்டு அப்பாலங்களின் மீது தாக்குதல் நடத்தின. இந்தத் தாக்குதலுக்கு அவை இட்ட குறிப்பெயர் தான் “மார்க்கெட் கார்டன் நடவடிக்கை”. இதுவே உலக வரலாற்றில் மிகப்பெரிய வான்குடை படைத்தாக்குதலெனக் கருதப்படுகிறது. இப்போரின் நிலவரம் ஆரம்பத்தில் நேச நாட்டுப்படைகளுக்குச் சாதகமாக இருந்தாலும் இறுதியில் அவைகளால் தங்கள் இறுதி இலக்கினை அடையமுடியவில்லை. ஜெர்மனிக்கு இயற்கை அரணாக விளங்கிய ரைன் ஆற்றை பெரும் படையுடன் கடப்பதற்காக மேற்கொள்ளப்பட்ட இந்த தாக்குதல் தோல்வியில் முடிவடைந்தது. இதனால் 1944ம் ஆண்டிற்குள் நாசி ஜெர்மனியைத் தோற்கடிக்க வேண்டும் என்ற நேசநாட்டுத் திட்டம் நிறைவேறவில்லை.
நோக்கம்
1944ல் இரண்டாம் உலகப்போர் ஒரு முக்கிய கட்டத்தை அடைந்திருந்தது. கிழக்கு, மேற்கு என இரு போர்முனைகளிலும் நாசி ஜெர்மனியின் படைகள் முறியடிக்கப்பட்டு பின்வாங்கிக் கொண்டிருந்தன. ஜூன் 1944ல் நேசநாடுகள் ஜெர்மனியின் ஆக்கிரமிப்பிலிருந்த பிரான்சு நாட்டின் மீது தாக்குதலைத் தொடங்கின. ஓவர்லார்ட் நடவடிக்கை மூலம் பிரான்சின் நார்மாண்டிக் கடற்கரையில் லட்சக்கணக்கான நேசநாட்டுப் படைகள் தரையிறங்கின. ஜூன்-செப்டமபர் 1944, காலகட்டத்தில் ஜெர்மனியின் ஆக்கிரமிப்பிலிருந்து பிரான்சு பெரும்பாலும் மீட்கப்பட்டுவிட்டது. ஜெர்மானியப் படைகள் அருகிலுள்ள பெல்ஜியம், நெதர்லாந்து ஆகிய நாடுகளுக்கு பின்வாங்கி விட்டன. அடுத்ததாக ஜெர்மனியைத் தாக்க உத்திகள் ஆராயப்பட்டன. ஜெர்மனிக்கும் பிரான்சுக்கும் இடையிலான எல்லைப்பகுதியை ஜெர்மானியப் படையினர் மிகவும் பலப்படுத்தியிருந்தனர். சிக்ஃப்ரைட் கோடு என்றழைக்கப்பட்ட இந்த பாதுகாப்பு அரணை நேரடியாகத் தாக்கினால் பெரும் சேதம் ஏற்படும் என்பதை நேச நாட்டுத் தளபதிகள் உணர்ந்திருந்தனர். ஆனால் அடுத்தகட்ட நடவடிக்கை என்ன என்பதில் அவர்களுக்குள் கருத்து வேறுபாடு ஏற்பட்டது. ஐரோப்பிய போர்முனைக்கான நேசநாட்டுப் படைகளின் முதன்மைத் தளபதியாக இருந்த ஜெனரல் ஐசனாவர் ஒரு பரந்த களத்தில் ஜெர்மானியப் படைகளைத் தாக்க விரும்பினார். ஆனால் இங்கிலாந்து படைகளின் முதன்மைத் தளபதி ஃபீல்ட் மார்ஷல் மாண்ட்கோமரி இதை ஒத்துக்கொள்ளவில்லை. நேசநாட்டு ராணுவத் தளவாட போக்குவரத்து நிலைமை சிக்கலாக இருந்ததால், ஐசனாவின் போர் உத்தி பலிக்காதென்றும், பெரும் பலத்துடன் ஒரு குறிப்பிட்ட இடத்தில் தாக்கி ஜெர்மனியின் அரண்களை ஊடுருவ வேண்டுமென்றும் அவர் வற்புறுத்தினார். இறுதியில் அவரது கருத்து ஏற்றுக்கொள்ளப்பட்டு மார்க்கெட் கார்டன் நடவடிக்கை மேற்கொள்ளப்பட்டது. thumb|200px|left|மார்கெட் கார்டன் திட்டம் இந்த நடவடிக்கையின் நோக்கம், மேற்குத் திசையில் சுற்றி சிக்ஃபிரைட் கோட்டைத் தவிர்த்து நெதர்லாந்து நாட்டின் வழியாக ஜெர்மனியை நேரடியாகத் தாக்குவதே. இதற்கு ரைன் மற்றும் மியூஸ் ஆற்றின் மீதுள்ள பல முக்கிய பாலங்களைக் கைப்பற்ற வேண்டும். பாலங்களைக் கைப்பற்றி விட்டால், பின்னர் அவற்றைப் பயன்படுத்தி ஜெர்மனியின் மையத் தொழில்பகுதியான ரூர் பிரதேசத்தைத் தாக்க படைகளை நகர்த்தலாம் என்பது திட்டம். மார்க்கெட் கார்டன் நடவடிக்கையில் இரு பெரும் உட்பிரிவுகள் இருந்தன. ”மார்க்கெட் நடவடிக்கை”யின் நோக்கம் வான்குடை வீரர்களைக் கொண்டு ஜெர்மனி படைகளின் கட்டுப்பாட்டிலுள்ள பாலங்களைக் கைப்பற்றுவது. “கார்டன் நடவடிக்கை”யின் நோக்கம் கவசப் படைகளைக் கொண்டு ஜெர்மானியப் பாதுகாப்பு கோட்டை உடைத்து வான்குடை வீரர்கள் கைப்பற்றியிள்ள பாலங்களைச் சென்றடைவது. மேலோட்டமாகப் பார்க்கையில் எளிதான திட்டமாக இது தோன்றினாலும் சிக்கல்களும் அபாயங்களும் நிறைந்தாக இருந்தது. மார்க்கெட் கார்டனில் திட்டமிட்டபடி எல்லாம் நடக்க பல தனிப்பட்ட விஷயங்கள் சாதகமாக அமைய வேண்டியிருந்தன. வான்குடை வீரர்கள் தரையிறங்க மிதமான தட்பவெட்ப நிலை, ஜெர்மனியின் தளபதிகளுக்கு இந்த உத்தி ஆச்சரியத்தை ஏற்படுத்த வேண்டியமை, ஜெர்மனி தளபதிகளால் பாலங்களைப் பாதுகாக்க கூடுதல் படைகளை நகர்த்த இயலாமை போன்ற அனைத்து கூறுகளும் கூடிவந்தால்தான் மார்க்கெட் கார்டனின் இலக்குகளை எட்ட முடிந்திருக்கும். இப்படி அனைத்தும் நல்லபடியாக நடப்பதற்கான சாத்தியம் மிகக் குறைவு. ஆனால் நேசநாட்டு தளபதிகள் எல்லாம் ஒத்து வரும் என்று (தவறாக) நம்பி நடவடிக்கையைத் தொடங்கினர்.
நிகழ்வுகள்
thumb|right|200px|கைப்பற்றப்பட்ட நைமெகன் பாலத்தைக் கடக்கும் முப்பதாவது கோர் டாங்குகள் நேசநாட்டுப் படைகளின் இந்த திடீர் தாக்குதல் ஜெர்மனியின் மேற்குப் பிரதேச (ஆர்மி குரூப் பி) முதன்மைத் தளபதி ஃபீல்ட் மார்ஷல் மோடலை பெரும் ஆச்சரியத்துக்கும் அதிர்ச்சிக்கும் உள்ளாக்கியது. நேசநாட்டு விமானப் படைகளின் தொடர் தாக்குதல் மோடலை எதிர்த்தாக்குதலுக்கு உடனே ஏற்பாடு செய்ய விடாமல் தடுத்தன. ரயில் நிலையங்களும், தண்டவாளங்களும் நேசநாட்டு விமானங்களால் பெருமளவில் தகர்க்ககப்பட்டிருந்ததால், அவரால் உடனடியாக எதிர்த்தாக்குதலுக்குப் படைகளை நகர்த்த முடியவில்லை. ஆனால் ஏற்கனவே ஓய்வு எடுப்பதற்காக ஆர்னம் பகுதியில் ஒரு பெரும் ஜெர்மனி படைப்பிரிவு தங்கியிருந்ததை நேசநாட்டு தளபதிகள் உணரவில்லை. ஜெனரல் வில்லெம் பிட்ரிக் தலைமையிலான இரண்டாம் எஸ். எஸ் கோர் சில நாட்களுக்கு முன் கிழக்குப் போர்முனையிலிருந்து திரும்பி ஆர்னெம் பகுதியில் ஓய்வெடுக்கவும், எந்திரங்களைப் பழுதுபார்க்கவும் தங்கியிருந்தது. இதனை உணராத நேசநாட்டுத் தளபதிகள் பிரிட்டிஷ் முதலாம் வான்குடை டிவிஷனை ஆர்னெம் பாலத்தைக் கைப்பற்ற உத்தரவிட்டிருந்தனர். மார்க்கெட் கார்டன் தொடங்கிய ஓரிரு நாட்களுள் ஜெர்மானியப் படைத்தலைமை சுதாரித்து எதிர்தாக்குதலைத் தொடங்கியது. யாரும் எதிர்பாராத விதத்தில் இரண்டாம் எஸ். எஸ். கோர் அப்பகுதியிலிருந்தது ஜெர்மானியப் படையின் எதிர்த்தாக்குதலுக்கு மிகச்சாதகமாகிப் போனது. அனைத்து பாலங்களும் நேசநாட்டு வான்படைகளின் கட்டுப்பாட்டில் வந்து விட்டாலும் அவை ஜெர்மனிப் படையிரனால் சுற்றி வளைக்கப்பட்டிருந்தன. ஜெர்மானியப் படைகள் பாலங்களை மீண்டும் கைப்பற்றி அவற்றைப் தகர்ப்பதுக்குமுன் அவற்றை அடைய முப்பதாவது கோர் விரைந்து கொண்டிருந்தது. வெகு சீக்கிரத்தில் அமெரிக்க வான்குடை டிவிஷன்கள் கைப்பற்றியிருந்த நைமெகன், ஐந்தோவன் பாலங்களை அடைந்து அவற்றை எதிர்த்தாக்குதல்களிலிருந்து பத்திரப்படுத்தியது. ஆனால் ஆர்னெம் பாலத்திலிருந்த பிரிட்டிஷ் முதலாம் வான்குடை டிவிஷனின் வீரர்கள் ஜெர்மனிப் படையினரால் சுற்றி வளைக்கப்பட்டு அழிக்கப்பட்டனர். ஆர்னெம் பாலம் மீண்டும் ஜெர்மனி வசமானதால் மார்க்கெட் கார்டனின் நோக்கம் முறியடிக்கப்பட்டது.
விளைவுகள்
thumb|right|200px|ஆர்னெமில் கொல்லப்பட்ட ஒரு அடையாளம் தெரியாத பிரிட்டிஷ் வான்குடை வீரரின் கல்லறை மார்க்கெட் கார்டனின் தோல்வியால் 1944ம் ஆண்டிற்குள் ஜெர்மனியைத் தோற்கடிக்க வேண்டுமென்ற நேசநாட்டுத் திட்டம் நிறைவேறாமல்போனது. ஃபீல்டு மார்ஷல் மாண்ட்கோமரியின் குறுகிய முனைத் தாக்குதல் திட்டமும் இதனால கைவிடப்பட்டது. ஐசனோவரின் பரந்த முனைத்தாக்குதல் உத்தியே பின்னர் பயன்படுத்தப்பட்டது. நெதர்லாந்து வழியாக ஜெர்மனியைத் தாக்க முடியாமல் போனதால் பெல்ஜியத்தின் வழியாகவும் பிரான்சு வழியாகவும் தாக்க நேசநாட்டுப் படைகள் தீர்மானித்தன. போர் நீடித்து 1945ல் தான் ஜெர்மனி சரணடைந்தது. மார்க்கெட் கார்டன் வான்குடைப் படைகளின் பலவீனங்களை உலகிற்கு வெளிப்படுத்தின. தரைப்படையினரின் துணையின்றி அவற்றால் களத்தில் வெகுநாட்கள் தனியே தாக்குப்பிடிக்க முடியாதென்பது ராணுவ உத்தியாளர்களுக்குப் புலனானது.
வெளி இணைப்புகள்
பகுப்பு:மேற்குப் போர்முனை (இரண்டாம் உலகப் போர்) பகுப்பு:1944 நிகழ்வுகள் பகுப்பு:நெதர்லாந்து
பாபுசிவன்
பாபுசிவன் (4 நவம்பர் 1964 - 16 செப்டம்பர் 2020) ஓர் இந்தியத் தமிழ்த் திரைப்பட இயக்குநர் ஆவார். இவர் தமிழ்நாட்டின் சென்னையைச் சேர்ந்தவர். தொடக்கத்தில் இயக்குநர் தரணியிடம் உதவி இயக்குநராகப் பணியாற்றினார். பின்னர் 2009 ஆவது ஆண்டில் விஜய் நடித்த வேட்டைக்காரன் திரைப்படத்தை இயக்கியதன் மூலமாக தமிழ்த் திரைப்படத்துறையில் இயக்குநராக அறிமுகமானார்.
திருவாடானை திரௌபதையம்மன் கோயில்
திருவாடானை திரௌபதையம்மன் கோயில் தமிழ்நாட்டில் இராமநாதபுரம் மாவட்டம், திருவாடானை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் காரணாகம முறைப்படி ஒருகாலப் பூசை நடக்கின்றது. மாசி மாதம் பூக்குழி திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:இராமநாதபுரம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
குனியோ யமசாகி
குனியோ யமசாகி (Kunio Yamazaki) சப்பான் நாட்டைச் சேர்ந்த ஓர் உயிரியலாளர் ஆவார். 1980 ஆம் ஆண்டு முதல் இறக்கும் வரை மோனெல் வேதியியல் இயல்புணர் மையத்தில் பணியாற்றினார். முதுகெலும்பிகளின் டி.என்.ஏ. மீதான மரபியல் இருக்கையில் இவரது விரிவான பணிக்காக மிகவும் குறிப்பிடத்தக்கவராகக் கருதப்படுகிறார்.
மோனெல் வேதியியல் இயல்புணர் மையத்தின் இயக்குநரும் தலைவருமான காரி பியூசாம்புடன் குனியோ யமசாகி பணிபுரிந்துள்ளார்.
மேற்கோள்கள்
பகுப்பு:2013 இறப்புகள் பகுப்பு:சப்பானிய உயிரியலாளர்கள் பகுப்பு:உயிரியலாளர்கள் பகுப்பு:சப்பானிய அறிவியலாளர்கள்
மின்னலடித் தாக்குதல்
மின்னலடித் தாக்குதல் என்பது கனரக அல்லது சிறப்பு படையணிகள் எதிரியின் களமுனை முக்கிய சிறிய பிரிவொன்றின் மீது அதிவேகமான குவியப்படுத்தப்பட்ட தொடர் தாக்குதலை நடத்தி, ஊடறுத்து ஒரு அனுகூல நிலையைப் பெறுவதைக் குறிக்கும். பீரங்கி நிலைகள், கட்டுப்பாட்டு தளங்கள், வானூர்தி தரிப்பிடங்கள் போன்றவை மின்னலடித் தாக்குதல் இலக்குகள் ஆகும். இவ்வகைத் தாக்குதல்களை நாசி ஜேர்மனி இரண்டாம் உலகப் போரின் போது முதலில் பரவலாக பயன்படுத்தியது. ஜேர்மன் மொழியில் இத்தாக்குதலை பிளிட்ஸ்கிரைக் (Blitzkrieg) என்பர்.
இவ்வணிகளை உள்ளே வரவிட்டு அடிப்பது இதற்கு ஓர் எதிர் தாக்குதல் முறையாகும்.
பகுப்பு:போரியல்
ஜிபேசு குமார்
ஜிபேசு குமார் (Jibesh Kumar) (பிறப்பு 25 சூலை 1973) பாரதிய ஜனதா கட்சியைச் சேர்ந்த ஒரு இந்திய அரசியல்வாதி ஆவார். அவர் தற்போது 2020 பீகார் சட்டமன்றத் தேர்தலில் ஜலே தொகுதியில் இருந்து பீகார் சட்டமன்ற உறுப்பினராக தேர்ந்தெடுக்கப்பட்டார். ஜிபேசு குமார் தற்போது பீகார் அரசாங்கத்தில் தொழிலாளர் வளத்துறை மற்றும் தகவல் தொழில்நுட்ப அமைச்சராக பணியாற்றி வருகிறார்.
அரசியல் பின்னணி
ஜிபேசு குமார் 1981 முதல் 1998 வரை அகில் பாரதிய வித்யார்த்தி பரிஷத்தின் தீவிர உறுப்பினராக இருந்தார். இவர் 1998 முதல் 2002 வரை முதன்மை உறுப்பினராக பணியாற்றினார். பின்னர் இவர் 2002 முதல் பாரதிய ஜனதா கட்சியின் தீவிர உறுப்பினராகப் பணியாற்றினார்.
பீகார் சட்டமன்றத்திற்கு 2015 ஆம் ஆண்டில் ஜலே தொகுதியிலிருந்து சட்டமன்ற உறுப்பினராக தேர்ந்தெடுக்கப்பட்டார்.
மீண்டும் 2020 இல் அவர் அதே இடமான ஜாலே தொகுதியில் 21,796 வாக்குகள் வித்தியாசத்தில் வெற்றி பெற்றார். இதன் மூலம் இரண்டாவது முறையாக சட்டமன்ற உறுப்பினராக பாரதீய ஜனதா கட்சியிலிருந்து தேர்ந்தெடுக்கப்பட்டார்.
பசுங்கூரை
பசுங்கூரை என்பது, பகுதியாகவோ அல்லது முற்றிலுமாகவோ, ஏதேனும் தாவரங்கள் வளர்கின்ற ஒரு கட்டிடக்கூரையை குறிக்கும். (பசுமை என்ற சொல் பச்சை நிறத்தை குறிக்காமல் சுற்றுச்சூழலைக் குறிக்கின்றது). இது வேர்தடைக்கென்ற அடுக்கு போன்ற கூடுதல் அடுக்குகளையும் மேலும் நீர் பாசன அமைப்புகளையும் உள்ளடக்கலாம்.
தொட்டிகளில் பராமரிக்கப்படும் தாவரங்கள் உள்ள கூரை பொதுவாக பசுங்கூரையாக கருதப்படுவதில்லை. எனினும் இக்கருத்து விவாதிக்கபடுகின்றது. கூரை குளங்கள் பசுங்கூரையின் மற்றொரு வகை ஆகும்.
பசுங்கூரைகள் மழைநீர் உறுஞ்சுவது, வெப்பக்காப்பு வழங்குவது, வனவுயிரினங்களுக்கு ஒரு வாழ்விடத்தை உருவாக்கித்தருவது மற்றும் நகர்புற காற்று வெப்பநிலையை குறைப்பது போன்ற பல்வேறு காரணங்களுக்காக பயன்படுகின்றன. வெப்ப தீவு விளைவு என்னும் விளைவைக் குறைக்கவும் இப்பசுமைக்கூரை உதவுகிறது. பசுங்கூரைகளில் இரண்டு வகைகள் உள்ளன. ஒன்று தடிமனாக இருக்கும் கூரை. இதில் பல்வேறு வகையான தாவரங்கள் மிகுதியாக வளர்க்கப்படும். மேலும் இது கனமாகவும் அதிக பராமரிப்பு தேவைப்படுவதாகவும் இருக்கும். மற்றொன்று மெல்லிய கூரை. இதில் சற்று குறைவான எண்ணிக்கையில் தாவரங்கள் வளர்க்கப்படும். மேலும் சிறிது இலகுவாகவும் இருக்கும்.
பசுங்கூரை என்ற சொல் ஏதேனும் பசுமை தொழில்நுட்பத்தை பயன்படுத்தும் கூரைகள், உதாரணமாக சூரிய வெப்ப சேகரிப்பான்கள் அல்லது ஒளிமின்னழுத்த பேனல்கள் கொண்ட குளிர் கூரை போன்ற கூரைகளையும் குறிக்கிறது.
சுற்றுச்சூழலுக்கான நன்மைகள்
பசுங்கூரைகள்,
டொராண்டோ பல்கலைகழகத்தின் பிராட் பாஸ், 2005இல் நடத்திய ஓர் ஆய்வின் படி பசுங்கூரைகள் குளிர்க்காலத்தில் வெப்ப இழப்பு மற்றும் சக்தி வீணாதல் ஆகியவற்றை குறைக்கின்றன என்பதும் தெரியவந்துள்ளது.
நிதி நன்மைகள்
ஒரு பசுங்கூரை பெரும்பாலும் தன்னாட்சி கட்டிடத்தின் ஒரு முக்கிய அங்கமாகும்.
பல ஆய்வுகள் 1970 முதல் ஜெர்மனியில் நடத்தப்பட்டிருக்கின்றன. ஜெர்மனியின் தலைநகரமான பேர்லின், பசுங்கூரை ஆராய்ச்சியின் மிக முக்கியமான மையங்களில் ஒன்றாகும். குறிப்பாக கடந்த 10 ஆண்டுகளில், இன்னும் அதிக ஆராய்ச்சிகள் தொடங்கப்பட்டுள்ளன. சுமார் பத்து பசுங்கூரை ஆராய்ச்சி மையங்கள் அமெரிக்காவில் உள்ளன. இது சம்பந்தப்பட்ட நடவடிக்கைகள் இன்னும் 40 நாடுகளில் நடந்துகொண்டிருக்கின்றன. கிரேட்டர் மான்செஸ்டர் பகுதியில் குறிப்பிட்ட பசுங்கூரைகளில் சமீபத்தில் நடத்தப்பட்ட ஆய்வில், பசுங்கூரைகளால், குறிப்பாக நகர்ப்புற பகுதிகளில், வெப்பநிலையை நன்கு குறைக்க முடிவது தெரியவந்துள்ளது. அனைத்து கட்டிடங்களிலும் பசுங்கூரைகளை சேர்ப்பது மேற்பரப்பு வெப்பநிலையை குறைப்பதில் ஒரு வியப்பிக்கும் அளவிற்கு விளைவை ஏற்படுத்தும். 1961-1990 களில் இருந்த வெப்பநிலையை விட தற்போதைய வெப்பநிலையை குறைக்க முடியும். கட்டிடங்கள் அதிகமாகவும் நீராவி போக்கு குறைவாகவும் உள்ள இக்காலத்தில், பசுங்கூரைகள் ஒரு மிகப்பெரிய வித்தியாசத்தை ஏற்படுத்தும்.
வரலாறு
பசுங்கூரைகள் நூற்றாண்டு காலமான வரலாறு கொண்டுள்ளன.
பிரத்யேகமாக தயாரிக்கப்பட்ட அடுக்குகள் உள்ள அமைப்பினால், நவீன பசுங்கூரைகள் அமைப்பது ஒரு சமீபத்திய நிகழ்வே ஆகும். நவீன பசுங்கூரைகள் 1960களில் ஜெர்மனியில் முதன்முதலில் உருவாயின. இன்று, ஜெர்மன் கூரைகளில் சுமார் 10% கூரைகள் பசுங்கூரைகளாக உள்ளன என கணிக்கப்படுகிறது. பசுங்கூரைகள் அமெரிக்காவில் விரைவாக பிரபலமாகி வருகின்றன. எனினும் ஐரோப்பாவில் இவை அவ்வளவு பிரபலமாக இல்லை.
ஜெர்மனி, சுவிச்சர்லாந்து, நெதர்லாந்து, நார்வே, இத்தாலி, ஆஸ்திரியா, ஹங்கேரி, சுவீடன், பிரிட்டன், மற்றும் கிரீஸ் போன்ற நிறைய ஐரோப்பிய நாடுகளில் பசுங்கூரைகளை ஊக்குவிக்க, சிறப்பாக இயங்கும் சங்கங்கள் உள்ளன. ஆஸ்திரியாவில் லின்ஜ் நகரத்தில் 1983 இலிருந்து உருவாக்குநர்களுக்கு பசுங்கூரை நிறுவ பணம் வழங்கப்படுகிறது. சுவிச்சர்லாந்தில் இதற்கு 1990 களின் பிற்பகுதியில் இருந்து ஒரு கூட்டாட்சி சட்டம் உள்ளது. பிரிட்டனில் இந்த பழக்கம் மெதுவாகதான் அதிகரிக்கிறது, ஆனால் சில நகரங்களில் குறிப்பாக லண்டன் மற்றும் ஷெஃபீல்டு ஆகியவற்றில் இவற்றின் பயன்பாட்டை ஊக்குவிக்க கொள்கைகள் உருவாக்கபட்டுள்ளன.
நகர்ப்புற வெப்பத்தீவு விளைவினை எதிர்ப்பது பசுங்கூரை உருவாக்கத்தின் மற்றொரு காரணம். பாரம்பரிய கட்டிட பொருட்கள் சூரிய கதிர்வீச்சினை உறிஞ்சிக்கொண்டு அதை வெளியிடுகையில் நகரின் வெப்பநிலையை சுற்றியுள்ள பகுதிகளை விட குறைந்தது 4 டிகிரி செல்சியஸ் (7 டிகிரி பாரன்ஹீட்) அதிக சூடாக்கிவிடுகின்றன. மாறாக, பசுங்கூரை கொண்ட சிகாகோ சிட்டி ஹாலில், கூரை வெப்பநிலை ஒரு வெயில் நாளில் 1.4-4.4° செல்சியஸ் (2.5-8.0 °F) அதன் அருகில் இருக்கும் பாரம்பரிய கட்டிடங்களை விட குளிர்ச்சியாக உள்ளது. பசுங்கூரைகள் சிகாகோ, அட்லாண்டா, போர்ட்லேண்ட், மற்றும் பிற அமெரிக்க நகரங்களில் பிரபலமாகி வருகிறது. இது ஏனென்றால் அவற்றின் பயன்பாடு நகர்ப்புற வெப்ப தீவு விளைவை எதிர்க்க உதவுகிறது என்பதால் இந்நாடுகளில் சட்டங்கள் அவற்றின் பயன்பாட்டை ஆதரிக்கிறது. பசுங்கூரைகள் குறைந்த தாக்கம் ஏற்படுத்தும் வளர்ச்சியில் ஒரு வகை. சிகாகோ நகரம் தங்கள் கட்டிடங்கள் மீது பசுங்கூரை வைப்பவர்களுக்கு ஊக்கத்தொகைகளை வழங்கும் சட்டங்களை நிறைவேற்றியுள்ளது. சிகாகோ சிட்டி ஹால் பசுங்கூரை அமெரிக்காவில் மிக பிரபலமான மற்றும் பழமையான ஒரு பசுங்கூரையாகும். ஒரு பசுங்கூரை அதை சுற்றயுள்ள தட்பவெப்பநிலையை எப்படி மாற்றுகிறது என்பதை ஆராயவே இது முதலில் கட்டப்பட்டது. இந்த ஆய்வு மற்றும் பிற ஆய்வுகளை தொடர்ந்து, ஒரு பெரிய நகரம் அதன் அனைத்து கூரைகளையும் பசுமைபடுத்தினால் அதன் நகர்ப்புற வெப்ப நிலை 7 டிகிரி செல்சியஸ் குறைய முடியும் என்று மதிப்பிடப்பட்டுள்ளது.
ஒரு பசுங்கூரை, கூரையின் வெப்பக்காப்பு தன்மையை வெகுவாக மேம்படுத்துவதாக கண்டறியப்பட்டுள்ளது. சுற்றுச்சூழல் கனடா (environment canada) நடத்திய ஒரு ஆய்வில், கோடை குளிர்ச்சி தேவைகளை 26 சதவீதமும், குளிர் வெப்ப இழப்புக்களை 26 சதவீதமும் பசுங்கூரைகள் குறைப்பது கண்டறியப்பட்டுள்ளது. பென் மாநிலம் பல்கலைக்கழகத்தின் பசுங்கூரை ஆராய்ச்சி மையம் கூறுவது என்னவென்றால், ஒரு கூரையின் வாழ்நாள், அதை பசுமைப்படுத்தினால், இரண்டு அல்லது மூன்று மடங்கு அதிகரிக்கும் என்பதேயாகும்.
சில பசுங்கூரைகளில் நீர்சுத்திகரிப்பிற்கும் ஏற்பாடு இருக்கும். இவ்வகை பசுங்கூரைகள் உண்மையில் நீர் சிகிச்சை குளங்கள் உள்ள கூரைகளாகும். இங்கு பயன்படுத்தப்படும் தாவரங்கள் எவையெனில் calamus, Menyanthes trifoliata, Mentha aquatica போன்றவையாகும்.
பசுங்கூரைகள் தாவரங்கள், பூச்சிகள், மற்றும் விலங்குகளுக்கு வாழ்விடம் வழங்குகிறது. பொதுவாக இவற்றிற்கு நகரங்களில் வாழ குறைந்த இடமே அமையும். 19 மாடிகள் கொண்ட உயரமான நகர கட்டிடங்களிலும் பசுங்கூரைகள் நன்மை பயக்கும் பூச்சிகள், பறவைகள், தேனீக்கள் மற்றும் பட்டாம்பூச்சிகளை ஈர்க்க முடிகிறது என்பது கண்டறியப்பட்டுள்ளது. பசுங்கூரைகள் இடம்பெயரும் பறவைகள் போன்றவற்றிற்கு இயற்கை வசிப்பிடங்களின் பற்றாக்குறையை நீக்குகிறது.
பழுப்பு கூரைகள்
உபயோகத்தில் இல்லாத தொழிற்சாலைகள் மதிப்புமிக்க சுற்றுச்சூழலை கொண்டுள்ளன. ஒரு பழுப்பு கூரை பசுங்கூரையிலிருந்து எப்படி வேறுபடுகின்றது என்றால், பழுப்பு கூரைகளின் முக்கிய நோக்கம் அதிக உயிரினங்கள், இன்னும் குறிப்பாக அழிவை நோக்கியுள்ள உயிரினங்களை காப்பதாகும்.
ஆஸ்திரேலியா
பசுங்கூரைகள் கடந்த 10 ஆண்டுகளாக ஆஸ்திரேலியாவில் பிரபலமடைந்து வருகின்றன. சில ஆரம்பகால உதாரணங்கள் யாவெனின்:- மெல்போர்னில் உள்ள பிரெஸ்வாட்டர் ப்ளேஸ் உறைவிட கோபுரம்(2002)- இதன் பத்தாவது மாடியில் அரை ஏக்கர் தோட்டம் உள்ளது, மெல்போர்ன் நகர கவுன்சிலை அடக்கிய CH2 கட்டிடம் (2006) - ஆஸ்திரேலியாவின் முதல் 6 நட்சத்திர பசுமை ஸ்டார் வடிவமைப்பு வணிக அலுவலக கட்டிடம் (ஆஸ்திரேலியாவின் பசுமை கட்டிட சங்கத்தின் சான்றிதழின்படி), காண்டன் கோபுரம் (2005)- இதன் நான்காவது மாடியில் 75 சதுர மீட்டர் பரப்பளவு உள்ள ஒரு புல்வெளி உள்ளது.
ஆஸ்திரேலியாவில் 2008 ல் இருந்து, நகர சபைகள் மற்றும் செல்வாக்குமிக்க வணிக குழுக்கள் பசுங்கூரைகளின் நன்மைகளை ஊக்குவிக்கும் செயலில் உள்ளன. "பசுங்கூரை மெல்போர்னின் மாதிரி" என்பது 'கமிட்டி ஃபார் மெல்போர்னின்' ஒரு திட்டம் ஆகும்.
கனடா
டொராண்டோ நகரில் மே 2009 ல் ஒரு துணைவிதி சட்டம் ஏற்றப்பட்டது. அதன் மூலம் குடியிருப்பு மற்றும் தொழிற்சாலை கட்டிடங்கள் மீது பசுங்கூரைகள் கட்டாயப்படுத்தப்பட்டன. அனால் இச்சட்டம் குறைந்தது ஆறு மாடிகள் கொண்ட குடியிருப்பு கட்டிடங்களுக்குதான் பொருந்தும் என்பதால் புதிய சட்டங்கள் போதுமான அளவிற்கு கடுமையாக இல்லை என்று 'ஆரோக்கியமான நகரங்களுக்கான பசுங்கூரை' அமைப்பிலிருந்து இருந்து விமர்சனம் வந்துள்ளது. 31 ஜனவரி 2011 முன், தொழில்துறை கட்டிடங்கள் தங்கள் கூரைகளை 10% அல்லது 2,000 சதுர மீட்டர் அளவிற்காவது பசுமைப்படுத்தியிருக்க வேண்டும். 2008 இல், வான்கூவர் கன்வென்ஷன் சென்டர், அதன் மேற்கு கட்டிடம் மீது ஒரு ஆறு ஏக்கர் பசுங்கூரையை நிறுவியது.இது கனடாவின் பசுங்கூரைகளிலேயே மிக பெரியது ஆகும். 2005 ஆம் ஆண்டு திறக்கப்பட்ட ஒட்டாவாவின் புதிய கனடிய போர் அருங்காட்சியகம், புற்கள் கொண்ட பசுங்கூரை ஒன்றை கொண்டது.
எகிப்து
எகிப்தில், மண்-அற்ற விவசாயம் கட்டிடங்களின் கூரை மீது தாவரங்கள் வளர்க்க பயன்படுத்தப்படுகிறது. இதில் மண் நேராக கூரை மீது வைக்கப்படுவதில்லை.மாறாக தாவரங்கள் மர மேசைகளின் மீது வளர்க்கப்படுகின்றன. காய்கறிகள் மற்றும் பழங்கள் தான் பெரும்பாலும் இங்கு வளர்க்கப்படுகின்றன.இதனால் பூச்சிக்கொல்லிகள் பயன்படுத்தப்படாத ஆரோக்கியமான உணவு கிடைக்கிறது.
இங்கு ஒரு இன்னும் மேம்பட்ட முறை சோதனையில் உள்ளது. அது யாதெனின் தாவரங்களை அடுத்து மீன் விவசாயமும் ஒரு மூடிய சுழற்சியில் நடப்பது. இது செடிகள், மீன்கள் வெளியிடும் அம்மோனியாவை உறிஞ்சி பயன்பெற உதவுகிறது.அதேசமயம் தண்ணீரை மாற்றும் தேவையும் அகற்றப்பட்டுவிடுகிறது.ஏனென்றால் தாவரங்கள் அம்மோனியாவை உறிஞ்சி நீரை தூய்மைப்படுத்துகின்றன. மீன்கள் கூட தாவரங்களின் வேர்களில் இருந்து சில சத்துக்களை எடுத்துக்கொள்கின்றன.
பிரான்ஸ்
பிரான்சில், லியோனில் உள்ள சர்வதேச பள்ளியில், கேபிளால் தாங்கப்பட்ட பசுங்கூரை ஒன்று உருவாக்க பட்டுள்ளது. இன்னொரு மாபெரும் பசுங்கூரை புதிய அருங்காட்சியகம் L'Historial de la Vendée யில் நிறுவப்பட்டுள்ளது. இது ஜூன் 2006 இல் திறக்கப்பட்டது.
ஜெர்மனி
நீண்டகால பசுங்கூரை பாரம்பரியம் ஜெர்மனியில், 100 ஆண்டுகளுக்கு முன்பே ஆரம்ப தொழில்மயமாக்கல் காலத்திலேயே தொடங்கியது. ௭௦கலில், பசுங்கூரை தொழில்நுட்பம் அடுத்த நிலைக்கு உயர்த்தப்பட்டது. வெள்ள நீர் பிரச்சினைகள் நகரங்களில் உள்ள மக்களை இதுபோன்ற புதுமையான தீர்வுகளை பற்றி சிந்திக்க வைத்தது. இலகுரக பொருட்கள் கொண்டு நவீன பசுங்கூரை தொழில்நுட்பத்தால் குறைந்த எடை தாங்கும் கூரைகளிலும் பசுங்கூரைகளை வளரவைக்க முடிந்தது. இது உலகின் வேறு எந்த நாட்டிலும் நடைமுறையில் தெரியாத போது ,80களிலேயே நவீன பசுங்கூரை தொழில்நுட்பம் ஜெர்மனியில் அனைவரும் அறிந்த ஒன்றாக இருந்தது.
ஜெர்மனியில் முதல் பசுங்கூரை தொழிற்சாலை வளர்ச்சியில் தர சிக்கல்கள் இருந்தன. FLL நவீன பசுங்கூரை தொழில்நுட்பத்தை கவனிக்க ஒரு குழு அமைத்தது. பல் ஒரு சுதந்திரமான இலாப அமைப்பு ஆகும். அது "தாவர ஆராய்ச்சி மற்றும் அதன் திட்டமிட்ட பயன்பாடுகள் முன்னேற்றம் மற்றும் விரிவாக்கம் மூலம் சுற்றுச்சூழல் நிலைமைகளின் முன்னேற்றம்" எட்டு தொழில் நிறுவனங்கள் மூலம், 1975 ஆம் ஆண்டு நிறுவப்பட்டது. FLL பசுங்கூரை செயற்குழு ,நீண்ட தொழிலாளி வழிமுறைகளை பதிப்பிட்ட 40 குழுக்களில் ஒன்றாகும். சில வழிமுறைகள் ஆங்கிலத்திலும் கிடைக்கின்றன. FLL உறுப்பினர்கள் செய்கிற ஆராய்ச்சி மற்றும் தொகுப்பு முடிவுகள் தொடர்ந்து மேம்படுத்தப்படுகின்றன.
தற்போதைய பசுங்கூரை வழிமுறைகள் 2008 இல் வெளியிடப்பட்டது.
Fachvereinigung Bauwerksbegrünung (FBB) உலகின் முதல் பசுங்கூரை சங்கமாக 1990 இல் நிறுவப்பட்டது. FBB 1990 இல் உற்பத்தியாளர்கள் மற்றும் திட்டமிடுபவர்கள், வியாபாரிகள் மற்றும் ஆபரேட்டர்கள் ஆகியோர்க்கு ஒரு திறந்த மன்றமாக நிறுவப்பட்டது. பசுங்கூரை மற்றும் வழக்கமான கூரை தொழில்கள் இரண்டுமே சமமாக கவனிக்கப்படுகின்றன.
இன்றைய நிலவரப்படி ,10,000,000 சதுர மீட்டர் (அல்லது 100,000,000 சதுர அடி) புதிய பசுங்கூரைகள் ஒவ்வொரு ஆண்டும் கட்டப்பட்டு வருகின்றன. சமீபத்திய ஆய்வுகள்படி, இவற்றில் 3/4 மெல்லிய கூரைகளும் 1/4 கூரை தோட்டங்கலாகவும் உள்ளன. ஜெர்மனியில் மிகவும் அதிக பசுங்கூரைகள் கொண்ட இரண்டு நகரங்கள் பெர்லின் மற்றும் ஸ்டுட்கார்ட் ஆகும். ஜேர்மன் நகரங்களில் மூன்றில் ஒரு பங்கு நகரங்கள் பசுங்கூரைகள் மற்றும் மழை நீர் தொழில்நுட்பத்தை ஆதரிக்கும் சட்டங்கள் கொண்டுள்ளன.
ஜெர்மனி உலகின் மிக அதிக பசுங்கூரைகள் கொண்ட நாடாகும்.மேலும் நவீன பசுங்கூரை தொழில்நுட்பம் பற்றிய மிகவும் மேம்பட்ட அறிவு கொண்ட நாடாகவும் திகழ்கிறது. ஜெர்மனியில் பசுங்கூரை ,இயற்கை ரசித்தல் நிபுணர்களின் 2 -3 ஆண்டுகள் பயிற்சி கல்வி முறையின் ஒரு பகுதியாக இருக்கிறது. பசுங்கூரைகள் ஜெர்மனியில் ஒரு பொது அறிவுக்குரிய பொருளாக இருப்பதால் பசுங்கூரை ஜெர்மன் விக்கிப்பீடியா பக்கத்தைப் பார்ப்பது சிறப்பாக இருக்கும். பசுங்கூரை தொழில்நுட்பம் இணையதளம் வருமுன்னரே ஜெர்மனியில் அமல்படுத்தப்பட்டுவிட்டன.
ஐஸ்லாந்து
புல்தரை கூரைகள் ஐஸ்லாந்தின் பாரம்பரிய பண்ணை வீடுகளில் நிறைய காணப்படுகின்றன.
சுவிட்சர்லாந்து
சுவிச்சர்லாந்து ஐரோப்பாவின் மிக பழமையான பசுங்கூரைகளில் ஒன்றை கொண்டுள்ளது. இது வோல்லிஷோபின், ஜூரிச்சில் உள்ள மூஸ் ஏரி நீர் சுத்திகரிப்பு நிலையத்தில் , 1914 ல் உருவாக்கப்பட்டது. இதன் வடிகட்டி டாங்கிகள் பிளாட் கான்கிரீட் கூரைகள் கொண்டது. சரளை கற்கள் கொண்ட ஒரு வடிகால் அடுக்கும் 15 செ.மீ. தடிமனான ஒரு மண் அடுக்கும் இந்த கூரை மீது பரப்பப்பட்டுள்ளது.இது அச்ப்ஹல்டால் ஆனா ஒரு அடுக்கால் நீர் கசியாதவண்ணம் பார்த்துக்கொள்ளப்படுகிறது.இவை ஏனெனில் உட்புறத்தை குளிர்ச்சியாக வைக்கவும் வடிகட்டும் அமைப்புகளில் பாக்டீரியா வளராமல் தடுப்பதற்குமே ஆகும். இது மண்ணில் ஏற்கனவே இருந்த விதைகளிலிருந்து உருவாக்கப்பட்ட ஒரு புல்வெளி ஆகும்.இதில் இப்போது அந்த மாவட்டத்தில் அழிந்துபோன சில தாவர வகைகளும் உள்ளன.குறிப்பாக 6,000 Orchis morio (பச்சை இறக்கை ஆர்க்கிட்) உள்ளன. சமீபகால உதாரணங்கள் கிளினிக்கும் 1 மற்றும் கிளினிக்கும் ௨ ஆகிய பாசெல் மண்டல மருத்துவமனைகள், மற்றும் ஜூரிச் பிரதான ரயில் நிலையத்தில் சிஹ்ல்போஸ்ட் மேடையில் காணலாம்.
ஸ்வீடன்
உலகின் முதல் தாவரவியல் பூங்காவாக கருதப்படும் பூங்கா ,மே 1999 இல் ,மால்மொவின் ஒரு புறநகர் பகுதியான ஆகச்ட்டேன்பர்கில் நிறுவப்பட்டது. சர்வதேச பசுங்கூரை நிறுவனம் (IGRI) ஒரு ஆராய்ச்சி நிலையம் மற்றும் கல்வி வசதிகூடமாக ஏப்ரல் 2001 ஆம் ஆண்டில் திறக்கப்பட்டது. (உலகம் முழுவதும் இதே போன்ற அமைப்புக்கள் அதிகரிப்பதால் ,இது பின்னர் ஸ்காண்டிநேவிய பசுங்கூரை நிறுவனம் (SGRI) என்று மறுபெயரிடப்பட்டது.) பசுங்கூரைகள் மால்மோவில் நன்கு நிறுவப்பட்டு உள்ளன.
ஐக்கிய இங்கிலாந்து
2003 ல் 'இங்கிலீஷ் நேச்சர்', இங்கிலாந்து கொள்கை இயற்றுபவர்களுக்கு பசுங்கூரைகளின் மீது போதிய கவனம் செலுத்தவில்லை என்றது. இருப்பினும், பிரிட்டிஷ் உதாரணங்கள் நிறைய காண முடியும். ஒரு குறிப்பிடத்தக்க கூரை தோட்டம் லண்டனில் உள்ள கேன்சிங்க்டனில் உள்ள டெர்ரி & டாம்ஸின் பல்பொருள் அங்காடியின் மேல் 1938 லேயே கட்டப்பட்டது. இன்னும் சமீபத்திய உதாரணமாக நாட்டிங்காம் விழா வளாகம் பல்கலைக்கழகத்திலும், கிரீன்விச்சில் உள்ள சைன்ச்புரிஸ் மில்லேனியம் ஸ்டோரிலும் ஹோர்நிமன் அருங்காட்சியகத்திலும் காணலாம்.
அமெரிக்கா
நன்கு பரந்த மெல்லிய பசுங்கூரைகளை அமெரிக்காவில்காணலாம். டியர்பார்ன், மிச்சிகனில் உள்ள ஃபோர்டு மோட்டார் நிறுவனத்தின் ரிவர் ரவ்ஜ் தொழிற்சாலையில், 97 அச்செம்பிலி ப்லாண்டுகளின் கூரைகளில் பசுமைன்கூரைகளை காணலாம். இது வில்லியம் மேச்டோனவால் வடிவமைக்கப்பட்டது. சிகாகோ நகரின் மில்லேனியம் பார்க் பசுங்கூரை உலகின் மிகப்பெரிய தடிமனான பசுங்கூரைகளில் ஒன்றாகும். மற்ற நன்கு அறியப்பட்ட அமெரிக்க உதாரணங்கள் யாவேனின் சிகாகோ சிட்டி ஹால் மற்றும் சான் புருனோ, காலிஃபோர்நியாவில் உள்ள இடைவெளி தலைமையகம் ஆகியவை ஆகும்.
அமெரிக்காவில் மற்றுமாறு பசுங்கூரைக்கான உதாரணம் சியாட்டிலில் நகரில் உள்ள பல்லார்டு நூலகமாகும். இதன் பசுங்கூரை 18000 க்கும் மேலான தாவரங்கள் கொண்டது.
விலைகள்
ஒழுங்காக வடிவமைக்கப்பட்டு நிறுவப்பட்ட ஒரு பசுங்கூரை அமைப்பிற்கான செலவு சதுர அடி ஒன்றுக்கு 15 முதல் 20 டாலர்கள் என்பதாகும்.இது நீர்புகா படலத்தின் செலவை உட்கொள்ளாத செலவாகும்.(கூரையின் பரப்பளவு அதிகமாக அதிகமாக சராசரி செலவு குறையும்) ஐரோப்பாவில், நன்கு வடிவமைக்கப்பட்டு முழுமையாக ஒருங்கிணைக்கப்பட்டு நிறுவப்பட்ட ஒரு பசுங்கூரை சதுர மீட்டருக்கு 100 முதல் 200 யூரோக்கள் செலவை ஈர்க்கும். இச்செலவு கூரையின் வகையை பொறுத்தும், கட்டிட அமைப்பை பொருத்தும் பயன்படுத்தப்படும் தாவரங்களை பொருத்தும் அமையும்.
செலவின் ஒரு குறிப்பிட்ட அளவு பராமரிப்பு காரணமாக அமையும். மெல்லிய பசுங்கூரைகள் குறைந்த பராமரிப்பு செலவை கொள்வன. எனினும் அவை பராமரிப்பு செலவே இல்லாமல் அமைவதில்லை. பசுங்கூரையின் பராமரிப்பு கணிசமான அளவு உரம் இடுதலை கொண்டுள்ளது. அழகியல் ஒரு பிரச்சினை இல்லை என்றால், உரமிடுதலும் பராமரிப்பும் பொதுவாக தேவை இல்லை. மெல்லிய பசுங்கூரைகளுக்கு வெள்ளநீர் மாசுபாடு தவிர்க்கும் பொருட்டு கட்டுப்பாட்டுடன்-வெளியிடப்படும் உரங்களை மட்டுமே பயன்படுத்த வேண்டும். வழக்கமான உரங்களை மெல்லிய கூரை மீது பயன்படுத்த கூடாது. ஜெர்மன் ஆய்வுகள் சதுர மீட்டருக்கு 5gN என்பதை பசுங்கூரையின் சத்து தேவையாக தோராயப்படுத்தியுள்ளனர். பல சத்துக்கள் உள்ளடக்கிய மண்ணை பயன்படுத்தாமல் இருப்பதும் முக்கியம் ஆகும். FLL வழிமுறைகள் அதிகபட்சமாக-அனுமதிக்கூடிய ஊட்டச்சத்து அளவை குறிப்பிடுகின்றன.
பாதகங்கள்
பசுங்கூரையின் முக்கிய குறைபாடு அதன் உயர்ந்த ஆரம்ப செலவு ஆகும். சில வகையான பசுங்கூரைகள் அதிக கட்டமைப்பு வசதிகளை எதிர்பார்ப்பன. இன்னும் குறிப்பாக, உலகில் அதிக நில அதிர்வுக்கு உட்பட்ட பகுதிகளில், இந்த பிரச்னைக்கு அதிக முக்கியத்துவம் கொடுக்க வேண்டும். சில சமயம் தாவரங்கள் மற்றும் மண்ணின் அதிக எடை காரணமாக ஏற்கனவே நிறுவப்பட்ட கட்டிடங்கள் சிலவற்றில் பசுங்கூரைகளை நிறுவ முடியாது. பசுங்கூரைகளின் வகையை பொறுத்து, பராமரிப்பு செலவு அதிகமாக இருக்கலாம். ஆனால் சில வகையான பசுங்கூரைகளுக்கு சிறிய அளவு செலவே போதுமானது. சில பசுங்கூரைகளுள் நீர்புகாமல் இருக்க கடினமான ஏற்பாடுகள் தேவைப்படுகிறது. ஏனென்றால் தண்ணீரை தக்கவைப்பது மட்டுமில்லாமல் வேர்கள் படலத்தை ஊடுருவாமலும் பார்த்துக்கொள்ள வேண்டும். நீர்புகா ஏற்பாடுகளை நிறுவுவது அதிக முதலீட்டை வேண்டினாலும் பசுங்கூரையின் அந்த நீர்புகா படலம், புற ஊதா கதிர்கள் (Ultra-violet rays) போன்றவற்றில் இருந்து பாதுகாப்பதால் அப்படலத்தின் ஆயுள் அதிகரிக்கிறது.
இதையும் பாருங்கள்
பகுப்பு:சூழலியல் பகுப்பு:விக்கிப்படுத்தப்பட வேண்டிய கட்டுரைகள்
Copertura
மாநில இடைத்தேர்தல்கள், 2019 அக்டோபர்
மாநில இடைத்தேர்தல்கள் 2019 அக்டோபர் அன்று தமிழ்நாடு- 2, கேரளா- 5,, தெலுங்கானா-1, அசாம்-4, இமாச்சல் பிரதேசம்-2, மத்திய பிரதேசம்-1, ஒடியா-1, சிக்கிம்-3, பஞ்சாப்-4, உத்திர பிரதேசம்-11, பீகார்-5, சத்தீசுகர்-1, மேகாலயா-1, அருணாச்சல பிரதேசம்-1, குசராத்-6, இராசசுத்தான் -2ஆகிய மாநிலங்களுக்கும் புதுச்சேரி ஒன்றியப்பகுதிக்கும் என 51 தொகுதிகளுக்கு இடைத்தேர்தல் நடந்தது.
இதனுடன் அரயானா, மகாராட்டிரா மாநிலங்களுக்கு சட்டமன்ற தேர்தல் நடந்தது.
பீகார், மராட்டியத்தில் தலா ஓர் மக்களவைத்தொகுதிக்கான இடைத்தேர்தல் நடந்தது.
தமிழ்நாடு
நாங்குனேரி சட்டமன்ற தொகுதி முடிவு
புதுச்சேரி
காமராசு நகர் தொகுதி
கேரளா
வட்டியூர்காவு
மஞ்சேசுவர்